CELEX: 32013R0385
Language: fi
Date: 2013-04-22 00:00:00
Title: Komission täytäntöönpanoasetus (EU) N:o 385/2013, annettu 22 päivänä huhtikuuta 2013 , tiettyjen tavaroiden luokittelusta yhdistettyyn nimikkeistöön

27.4.2013   
            
            
               FI
            
            
               Euroopan unionin virallinen lehti
            
            
               L 117/10
            
         KOMISSION TÄYTÄNTÖÖNPANOASETUS (EU) N:o 385/2013,
   annettu 22 päivänä huhtikuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä huhtikuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote koostuu 25 kuitukangaspyyhkeestä, joiden yksittäiskoko on noin 15 cm × 20 cm ja jotka on pakattu muovipussiin vähittäismyyntiä varten.
                  Muiden valmistusaineiden ohella pyyhkeet on kyllästetty vedellä, soijapapuöljyllä, manteliöljyllä (Prunus dulcis), setyylialkoholilla, ksantaanikumilla, hajuvedellä/hajusteaineella, sitronnellolilla, geraniolilla, glyserolilla, tetranatriumeteenidiamiinitetraetikkahapolla ja dinatriumkokoamfodiasetaatilla.
                  Annettujen tietojen mukaan tuotetta käytetään normaalin ja sekaihon meikinpoistoon, virkistämiseen ja puhdistamiseen.
               
               
                  3304 99 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, VI jakson 2 huomautuksen, 33 ryhmän 4 huomautuksen sekä CN-koodien 3304 ja 3304 99 00 nimiketekstien mukaisesti.
                  Tuotteen sisältämä pinta-aktiivinen aine (dinatriumkokoamfodiasetaatti) ei anna tuotteelle sen olennaista luonnetta, koska se toimii ainoastaan emulgointiaineena. Näin ollen luokittelu nimikkeeseen 3401 ei tule kyseeseen (ks. harmonoidun järjestelmän selitykset, nimike 3401, poikkeus c).
                  Koska tuote on olennaiselta luonteeltaan ihonhoitotuote, 33 ryhmän 4 huomautusta ei voida soveltaa. Luokittelu nimikkeeseen 3307 ei sen vuoksi tule kyseeseen.
                  Koska tuotetta käytetään meikinpoistoon ja ihon virkistämiseen ja puhdistamiseen, se on ihonhoitovalmiste (ks. myös harmonoidun järjestelmän selitykset, nimike 3304).
                  Sen vuoksi tuote on luokiteltava nimikkeeseen 3304 ihonhoitovalmisteeksi.